钦定古今图书集成/理学汇编/学行典/第011卷 > 何塘阴阳管见 > 《第三章》
## 钦定古今图书集成/理学汇编/学行典/第011卷 > 何塘阴阳管见 > 《第三章》

火阳也，其盛在天；水阴也，其盛在地。盖各从其类也。
何以明之？日为火之精，月为水之精。日近则为温为
暑，火偏盛也；日远则为凉为寒，水偏盛也。四时之变，
于是乎主矣。地虽有火而不能为温暑，天虽有水而
不能为寒凉，故曰“其盛各有在也。”